
N á v r h

U Z N E S E N I E

N Á R O D N E J    R A D Y   S L O V E N S K E J    R E P U B L I K Y

z .....  2025

k  návrhu  na voľbu člena Rady pre mediálne služby - skrátené funkčné obdobie (tlač 791)

  
Národná rada Slovenskej republiky


podľa § 114 ods. 1 a § 116 ods. 3 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) 


z v o l i l a


za člena Rady pre mediálne služby na funkčné obdobie, ktoré začne plynúť odo dňa jeho zvolenia Národnou radou Slovenskej republiky do 13. januára 2027;		 


  .................................................

S p r á v a

Výboru  Národnej  rady  Slovenskej  republiky  pre  kultúru  a médiá
k návrhu  na  voľbu  člena  Rady  pre  mediálne služby - skrátené funkčné obdobie 
 (tlač 791)
___________________________________________________________________________


Podľa ustanovenia § 117 ods. 1 písm. b) zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov sa vzdala funkcie jedna členka Rady pre mediálne služby. V záujme zachovania kontinuity výkonu zákonných kompetencií Rady pre mediálne služby je potrebné zvoliť jedného člena.

Na základe zverejnenej výzvy Výboru Národnej rady Slovenskej republiky pre kultúru a médiá  predložili návrhy kandidátov na členov rady profesijné inštitúcie a občianske združenia pôsobiace v oblasti médií, kultúry, vedy, vzdelávania alebo športu, registrované cirkvi a náboženské spoločnosti  a občianske združenia občanov so zdravotným postihnutím prostredníctvom poradného orgánu vlády Slovenskej republiky pre problematiku občanov so zdravotným postihnutím. Výbor Národnej rady Slovenskej republiky pre kultúru a médiá dostal tieto návrhy kandidátov na doplnenie rady:

Meno a priezvisko:				Návrh predkladá:


1. Mgr. György Batta			OZ Villa Camarum, Komárno
Združenie absolventov a pedagógov maďarského gymnázia v Komárne	


1. Mgr. Ondrej Krivuš			OZ BALLERS, Martin

1. Mult. Dr. h. c. prof. JUDr. Mojmír Mamojka, CSc.  	Matica slovenská, Martin

1. Mgr. Zoltán Pék			OZ NFG, Dunajská Streda

1. Mgr. Ivan Sečík, CSc.			VEDA, Vydavateľstvo SAV, Bratislava
						OZ Fórum sapientiae, Bratislava

1. Ing. Milan Sedláček			OZ Top Centrum Podnikateliek, Bratislava

1. PhDr. Nataša Slavíková		eSlovensko, Bratislava

Výboru Národnej rady Slovenskej republiky pre kultúru a médiá bol doručený aj návrh na voľbu kandidáta Ing. Juraja Rybanského, ktorý bol dňa 26. marca 2025 na 33. schôdzi Národnej rady Slovenskej republiky zvolený za člena Rady pre mediálne služby na 6 ročné funkčné obdobie a dňa 27. marca 2025 doručil späťvzatie svojej kandidatúry do predmetnej voľby na skrátené funkčné obdobie. Vzhľadom na uvedené, Výbor Národnej rady Slovenskej republiky pre kultúru a médiá uvedeného kandidáta do návrhu na voľbu člena Rady pre mediálne služby - skrátené funkčné obdobie nezaraďuje.

          Výbor Národnej rady Slovenskej republiky pre kultúru a médiá posúdil predložené návrhy kandidátov na členov Rady pre mediálne služby na svojej 30. schôdzi a v uznesení č. 51 z 2. apríla 2025  k o n š t a t o v a l,  že všetci kandidáti pod poradovým č. 1 až 7 spĺňajú požadované podmienky a predložené návrhy sú v súlade s kritériami uvedenými podľa § 115 zákona o mediálnych službách.

Výbor Národnej rady Slovenskej republiky pre kultúru a médiá po zvážení týchto skutočností zároveň vyslovil súhlas s návrhom na voľbu členov Rady pre mediálne služby (skrátené funkčné obdobie).

Podmienky podľa  čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia.

Základné údaje o navrhovaných kandidátoch sú uvedené v prílohe predkladaného materiálu. 










Bratislava 2. apríla 2025


Roman Michelko, v. r.

predseda
Výboru Národnej rady Slovenskej republiky pre kultúru a médiá

					Príloha
N á v r h y

kandidátov na  člena Rady pre mediálne služby
______________________________________________________________

1. Mgr. György Batta			
			
Rok narodenia:			1970
Bydlisko:				Komárno
Vzdelanie:	Filozofická fakulta UK, Bratislava
Katedra  žurnalistiky
Zamestnávateľ:	Rada pre mediálne služby - do 31. 1. 2024
	MZV a EZ SR - od 1. 2. 2024
Funkcia v zamestnaní:		štátny radca
Navrhol:				OZ Villa Camarum, Komárno
Združenie absolventov a pedagógov maďarského
gymnázia v Komárne

			
1. Mgr. Ondrej Krivuš	
	   				
Rok narodenia:			1991
Bydlisko:				Martin
Vzdelanie:				Fakulta telovýchovy a športu UK, Bratislava
					Učiteľstvo TV a trénerstvo
Zamestnávateľ:			AMAVERA s. r. o.
Funkcia v zamestnaní:		vlastník a konateľ
Navrhol:				OZ BALLERS, Martin


1. Mult. Dr. h. c. prof. JUDr. Mojmír Mamojka, CSc.  			
	
Rok narodenia:			1950
Bydlisko:				Veľký Biel
Vzdelanie:				Právnická fakulta UK, Bratislava
Zamestnávateľ:			Právnická fakulta UMB Banská Bystrica
Funkcia v zamestnaní:		vysokoškolský učiteľ
Navrhol:				Matica slovenská, Martin 


1. Mgr. Zoltán  Pék				
	
Rok narodenia:			1956
Bydlisko:				Bratislava
Vzdelanie:				Filozofická fakulta UK, Bratislava
Zamestnávateľ:			dôchodca
Funkcia v zamestnaní:		---
Navrhol:				OZ NFG, Dunajská Streda 

	
1. Ing. Milan Sedláček				
	
Rok narodenia:			1965
Bydlisko:				Bratislava
Vzdelanie:				Slovenská vysoká škola technická v Bratislave
Stavebná fakulta, odbor Pozemné stavby	
Zamestnávateľ:			SZČO
Funkcia v zamestnaní:		---
Navrhol:				o. z. Top Centrum Podnikateliek, Bratislava


1. Mgr. Ivan  Sečík, CSc.			
				
Rok narodenia:			1951
Bydlisko:				Bratislava - Jarovce
Vzdelanie:				Fakulta žurnalistiky Leningradskej univerzity
Zamestnávateľ:			Fakulta masmédií Paneurópskej vysokej školy
Funkcia v zamestnaní:		odborný asistent
Navrhol:				VEDA, vydavateľstvo  SAV, Bratislava
					OZ Fórum sapientiae, Bratislava

1. PhDr. Nataša Slavíková		  			

Rok narodenia:			1955
Bydlisko:				Bratislava
Vzdelanie:				Filozofická fakulta  UK Bratislava, odbor Pedagogika
Zamestnávateľ:			nezávislá odborníčka na mediálnu gramotnosť
a mediálnu reguláciu
Funkcia v zamestnaní:		---
Navrhol:				eSlovensko, Bratislava  








Výbor Národnej rady Slovenskej republiky
       pre kultúru a médiá
								     30. schôdza výboru
     							 	     Č.: KNR-VKM- 05790/2025 - 3
                                                              

51
Uznesenie

Výboru  Národnej  rady  Slovenskej  republiky  pre kultúru a médiá 
z 2. apríla 2025 


k  návrhu na voľbu člena Rady pre mediálne služby - skrátené funkčné obdobie (tlač 791)

Výbor Národnej rady Slovenskej republiky pre kultúru a médiá  

A. konštatuje, že

a) podľa ustanovenia §  117 ods. 1 písm. b) zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) sa vzdala funkcie jedna členka Rady pre mediálne služby 

b) navrhovaní kandidáti

1. Mgr. György Batta		

2. Mgr. Ondrej Krivuš

3. Mult. Dr. h. c. prof. JUDr. Mojmír Mamojka, CSc.  	

4. Mgr. Zoltán Pék	

5. Mgr. Ivan Sečík, CSc.			

6. Ing. Milan Sedláček			

7. PhDr. Nataša Slavíková	


spĺňajú požadované podmienky a predložené návrhy sú v súlade s kritériami uvedenými podľa § 115 zákona č. 264/2022 Z. z. o mediálnych službách a o zmene a doplnení niektorých zákonov  (zákon o mediálnych službách) v znení neskorších predpisov;

B. súhlasí

      s návrhom na voľbu člena Rady pre mediálne služby - skrátené funkčné obdobie
(tlač 791)
C. odporúča  Národnej rade Slovenskej republiky, aby

1. zvolila

podľa § 114 ods. 1 a § 116 ods. 3 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) jedného člena Rady pre mediálne služby na funkčné obdobie, ktoré začne plynúť odo dňa jeho zvolenia Národnou radou Slovenskej republiky do 13. januára 2027

2. uskutočnila  voľbu

podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011

3. uskutočnila  opakovanú voľbu

v prípade, ak nebude zvolený kandidát; do opakovanej voľby postupujú všetci navrhnutí kandidáti, ktorí neboli zvolení.

D. 	určuje 

	poslanca  Dušana Jarjabka 

za spravodajcu výboru a poveruje ho, aby uviedol návrh na voľbu člena Rady pre mediálne služby (skrátené funkčné obdobie) na schôdzi Národnej rady Slovenskej republiky a informoval o stanovisku Výboru Národnej rady Slovenskej republiky pre kultúru a médiá

E. 	poveruje

	predsedu výboru  Romana Michelka 

predložiť predsedovi Národnej rady Slovenskej republiky návrh na voľbu člena Rady pre mediálne služby (skrátené funkčné obdobie) so stanoviskom Výboru Národnej rady Slovenskej republiky pre kultúru a médiá.  


Bratislava 2. apríla 2025






Peter Náhlik, v. r.				            Roman  Michelko, v. r.
overovateľ výboru 					predseda výboru	

